கிறிஸ்டியன் டாப்ளர்
{{Infobox scientist
 |name              =கிறிஸ்டியன் டாப்ளர்&lt;br/&gt;Christian Doppler
 |image             =Doppler Christian Andreas portrait.jpg
 |image_size       =
 |nationality       = [[ஆஸ்திரியா|ஆஸ்திரியர்]]
 |birth_date        = {{Birth date|1803|11|29|df=yes}}
 |birth_place       = சால்ஸ்புர்க், [[ஆஸ்திரியா]]
 |death_date        = {{Death date and age|1853|3|17|1803|11|29|df=yes}}
 |death_place       = [[வெனிசு]], [[இத்தாலி]]
 |known_for         = [[டாப்ளர் விளைவு]]
 |alma_mater        =
 |doctoral_advisor  =
 |doctoral_students =
 |work_institution  = பிராகா பாலிடெக்னிக்&lt;br&gt;வியென்னா பல்கலைக்கழகம்
 |prizes            =
 }}
 
 '''கிறிஸ்டியன் ஆந்திரேயாசு டாப்ளர்''' (''Christian Andreas Doppler'', [[நவம்பர் 29]], [[1803]] - [[மார்ச் 17]], [[1853]]) [[ஆஸ்திரியா|ஆஸ்திரிய]] நாட்டைச் சேர்ந்த [[கணிதம்]] மற்றும் [[இயற்பியல்]] அறிஞர் ஆவார் 1842 ஆம் ஆண்டு இரட்டை விண்மீன்களிலிருந்து வரும் வண்ண ஒளியைப் பற்றிய ஆய்வின் மூலம் [[டாப்ளர் விளைவு|டாப்ளர் விளைவை]]க் கண்டுபிடித்தார். [[ஒலிமூலம்]] இயக்கத்தில் உள்ளபோது, அது உருவாக்கும் ஒலியின் சுருதியில் தோற்ற மாற்றம் ஏற்படும் என்ற கருத்தினை வெளியிட்டார்.  இவரது இக்கருத்து [[திசைவேகம்]] மற்றும் பொருட்களின் தொலைவு கண்டறியும் முறைகளுக்கு மிகவும் பயனுள்ளதாய் அமைந்துள்ளது.
 
 == இளமையும் கல்வியும் ==
 கிறிஸ்டியன் டாப்ளர் ஆஸ்திரியாவின் சால்ஸ்புர்க் நகரத்தில் பிறந்தவர். இவரது தந்தை ஒரு கல் தொழிலாளி ஆவார். இயற்கையிலேயே உடலால் மிகவும் பலகீனமாக இருந்தமையால் இவர் தன் தந்தையின் தொழிலை மேற்கொள்ளவில்லை. இவர் தனது உயர்கல்வியை முடித்ததும் [[வியன்னா]] மற்றும் சல்ஸ்பெர்கில் [[வானியல்]] மற்றும் கணிதத்தைக் கற்று  முடித்தார். [[பிராகா]] பல்தொழில்நுட்பக் கல்லூரியில் (தற்போதைய செக் தொழிநுட்பப் பல்கலைக்கழகம்) பணியாற்றினார்.
 
 டாப்ளர் தனது 39 ஆம் வயதில் இரட்டை விண்மீன்களிலிருந்து வரும் வண்ண ஒளியைப் பற்றிய ஆய்வினை வெளியிட்டார். இது அவரை [[1845]] -ல் [[டாப்ளர் விளைவு|டாப்ளர் விளைவை]]க் கண்டறியத் தூண்டுகோலாய் இருந்தது. டாப்ளர் [[செக் குடியரசு|செக்கோசுலவாக்கியா]]வில் விரிவுரையாளராகப் பணியாற்றியபோது  [[கணிதம்]], [[இயற்பியல்]], [[இயந்திரவியல்]]  மற்றும் [[வானியல்]] சார்ந்த 50 -க்கும் மேற்பட்ட கட்டுரைகளை வெளியிட்டார். [[1848]]-ல் [[வியன்னா]]வுக்கு குடிபெயர்ந்த டாப்ளர் வியன்னா பல்கலைகழகத்தில் இயற்பியல் ஆய்வு நிறுவனத்தின் தலைவராக  அமர்த்தப்பட்டார். [[மரபியல்|மரபியலின்]] தந்தை எனப்படும் [[கிரிகொர் மென்டல்]] வியன்னாவில் 1851 முதல் 1853 இவரது மாணவராக இருந்தார்.
 
 == முழுப்பெயர் ==
 டாப்ளரின் முழுப்பெயரில் பல குழப்பங்கள் நிலவுகின்றன. டாப்ளர் தனது பெயரை கிறிஸ்டியன் டாப்ளர் எனக் கூறிக்கொண்டார். அவருடைய பிறப்பு ஆவணங்கள் அவரை கிறிஸ்டியன் ஆண்ட்ரியாஸ் டாப்ளர் எனக் குறிப்பிடுகின்றன. [[வானியல்]] அறிஞரான ஜூலியஸ் சைனர் இவர் பெயரை ஜோகான் கிறிஸ்டியன் டாப்ளர் எனத் தவறுதலாக அறிமுகம் செய்தார். அன்றிலிருந்து இவருடைய பெயரைப் பலர் அவ்வாறே தொடருகின்றனர்.
 
 == டாப்ளர் விளைவு ==
 {{main|டாப்ளர் விளைவு}}
 ஒலி மூலத்திற்கும் கேட்குநருக்கும் இடையில் ஒரு [[சார்பியக்கம்]] உள்ள பொது [[ஒலிகள்]] அதிர்வெண்ணில் தோற்ற மாற்றம் எற்படும் நிகழ்வு [[டாப்ளர் விளைவு]] எனப்படும்.
 
 == ஒலியியல் டாப்ளர் விளைவின் பயன்கள் ==
 
 * [['''ரேடார்''']]  ('''Ra'''dio '''D'''etection '''A'''nd '''R'''anging) -  [[டாப்ளர் விளைவு]] தத்துவத்தின் அடிப்படையில்  செயல்படும்  கருவியாகும். இதனைக் கொண்டு [[நீர்மூழ்கிக்கப்பல்]] மற்றும் [[வானூர்தி|வானூர்திகளின்]] [[இயக்கம்]] மற்றும் [[திசைவேகம்]] கண்டறியப்படுகிறது.
 * [[போக்குவரத்து]] கட்டுப்பாட்டு வாகனத்திலிருந்து, வேகமாக செல்லும் வாகனத்தை நோக்கி [[மைக்ரோ அலைகள்]] அனுப்பப்படுகின்றன. இயங்கும் வாகனத்திலிருந்து எதிரொலிப்பு அலைகள் கட்டுப்பாட்டு வாகனத்திலிள்ள பகுப்பான் உதவியினால் உணரப்படுகின்றது அதிர்வெண்ணில் ஏற்படும் [[டாப்ளர் இடப்பெயர்ச்சி|இடப்பெயர்ச்சியின்]] மூலம் வாகனத்தின் வேகம் கணக்கிடப்படுகிறது.
 * வானூர்தி நிலையத்தில் உள்ள ரேடாரின் மூலம் பெறப்படுகின்ற டாப்ளர் இடப்பெயர்ச்சியின் உதவியுடன் [[வானூர்தி]] உள்ள [[உயரம்]], [[வேகம்]], நெருங்கும் வானூர்தியின் [[தொலைவு]] போன்றவை கணக்கிடப்படுகின்றன.
 * [[வௌவால்கள்]] [[மீயொலி|மீயொலியை]] உருவாக்கும் பண்பு கொண்டவை. [[இரை]] மற்றும் தடைப் பொருள்களில் பட்டு [[எதிரொலிப்பு]] அடையும் மீயொலிகளில் ஏற்படும் டாப்ளர் இடப்பெயர்ச்சியின் மூலம் வௌவால்கள் இரையின் தொலைவு மற்றும் இயக்கத்தை அறிந்துகொள்கின்றன.
 
 [[பகுப்பு:ஆஸ்திரிய இயற்பியலாளர்கள்]]
 [[பகுப்பு:1803 பிறப்புகள்]]
 [[பகுப்பு:1853 இறப்புகள்]]
 [[பகுப்பு:ஆஸ்திரிய அறிவியலாளர்கள்]]